《送西域丁鹤年兵后还武昌省亲墓 其一》
明代·来复

寇乱移家去鄂城，白头重到影竛竮。田归东里新编甲，墓指西人旧姓丁。

樵牧不侵经世变，松楸无祭泣山灵。野棠花落啼鹃急，一酌椒浆老泪零。

作者简介：（?—1391）明僧，江西丰城人，俗姓王，字见心。少出家于邑之西方寺。明内典，通儒术，能诗善文。明初以高僧召至京，与宗泐齐名。洪武二十四年坐胡惟庸党诛。有《蒲庵集》。